CELEX: 32006R0591
Language: fi
Date: 2006-04-12 00:00:00
Title: Komission asetus (EY) N:o 591/2006, annettu  12 päivänä huhtikuuta 2006 , neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta annetun asetuksen (EY) N:o 2535/2001 muuttamisesta

13.4.2006   
            
            
               FI
            
            
               Euroopan unionin virallinen lehti
            
            
               L 104/11
            
         
      KOMISSION ASETUS (EY) N:o 591/2006,
   annettu 12 päivänä huhtikuuta 2006,
   neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta annetun asetuksen (EY) N:o 2535/2001 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 29 artiklan 1 kohdan,
   sekä katsoo seuraavaa:
   
               (1)
            
            
               Komission asetuksen (EY) N:o 2535/2001 (2) liitteessä III A vahvistetaan Australiasta peräisin olevan Cheddar-juuston enimmäismäärä, joka voidaan tuoda kiintiökautta kohti.
            
         
               (2)
            
            
               EY:n GATT 1994 -sopimuksen XXIV artiklan 6 kohdan mukaisten neuvottelujen perusteella tekemien, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamista koskevien sopimusten täytäntöönpanosta 30 päivänä tammikuuta 2006 annetussa neuvoston asetuksessa (EY) N:o 267/2006 (3) säädetään Australiasta peräisin olevan Cheddar-juuston 461 tonnin lisämäärästä vuotuisessa tuontitariffikiintiössä. Sen vuoksi on aiheellista mukauttaa asetuksen (EY) N:o 2535/2001 liitteessä III A tarkoitettua kiintiöön nro 09.4521 kuuluvaa juustomäärää.
            
         
               (3)
            
            
               Sen vuoksi asetus (EY) N:o 2535/2001 olisi muutettava vastaavasti.
            
         
               (4)
            
            
               Koska kyseinen vuotuinen tariffikiintiö avataan 1 päivänä tammikuuta, tätä asetusta olisi sovellettava 1 päivästä tammikuuta 2006, ja sen olisi tultava voimaan niin pian kuin mahdollista.
            
         
               (5)
            
            
               Tässä asetuksessa säädetyt toimenpiteet ovat maito- ja maitotuotealan hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 2535/2001 liitteessä III A oleva kiintiötä nro 09.4521 koskeva osa tämän asetuksen liitteellä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä tammikuuta 2006.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä huhtikuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 160, 26.6.1999, s. 48. Asetus sellaisena kuin se on viimeksi muutettuna asetuksella (EY) N:o 1913/2005 (EUVL L 307, 25.11.2005, s. 2).
   
      (2)  EYVL L 341, 22.12.2001, s. 29. Asetus sellaisena kuin se on viimeksi muutettuna asetuksella (EY) N:o 316/2006 (EUVL L 52, 23.2.2006, s. 22).
   
      (3)  EUVL L 47, 17.2.2006, s. 1.
   
      LIITE
      
         
                     Kiintiön järjestysnumero
                  
                  
                     CN-koodi
                  
                  
                     Kuvaus
                  
                  
                     Alkuperämaa
                  
                  
                     Vuotuinen kiintiö tammikuusta joulukuuhun
                     (määrät tonneina)
                  
                  
                     Tuontitulli
                     (euroa/100 kg nettopaino)
                  
                  
                     IMA 1 -todistusten täyttämistä koskevat säännöt
                  
               
                     ”09.4521
                  
                  
                     ex 0406 90 21
                  
                  
                     Kokonaiset Cheddar-juustot (kokonaiset juustot, joiden nettopaino on vähintään 33 kg mutta enintään 44 kg, ja kuution tai suuntaissärmiön muotoiset kimpaleet, joiden nettopaino on vähintään 10 kg), rasvapitoisuus vähintään 50 % kuiva-aineen painosta, kypsytysaika vähintään kolme kuukautta
                  
                  
                     Australia
                  
                  
                     3 711
                  
                  
                     17,06
                  
                  
                     Ks. liitteessä XI oleva B kohta”